สำนักงานคณะกรรมการคุ้มครองผู้บริโภค ขอความร่วมมือชาวไทยเชื้อสายจีนลดการเผากระดาษเงิน กระดาษทอง และเฉลิมฉลองเทศกาลตรุษจีนอย่างปลอดภัย
นายฐิตินันท์ สิงหา ผู้อำนวยการกองคุ้มครองผู้บริโภคด้านฉลาก สำนักงานคณะกรรมการคุ้มครองผู้บริโภค พร้อมด้วยหน่วยงานที่เกี่ยวข้อง ลงพื้นที่รณรงค์ “ตรุษจีนปลอดภัย ห่างไกลอันตราย” และตรวจสอบสินค้าที่นิยมจำหน่ายในช่วงเทศกาลตรุษจีน ที่ตลาดไท จังหวัดปทุมธานี        นายฐิตินันท์ กล่าวว่า จากสถิติข้อมูลช่วงเทศกาลตรุษจีนตั้งแต่ปี 2559-2561 พบว่าเกิดเหตุอัคคีภัยในกรุงเทพมหานคร และพื้นที่ใกล้เคียง จำนวน 28 ครั้ง จากการจุดธูป จุดพลุ ประทัด ดอกไม้เพลิง และการเผากระดาษเงิน กระดาษทอง นอกจากนี้การเผาสิ่งของดังกล่าวยังก่อให้เกิดสารโลหะหนัก สร้างมลพิษทางอากาศ และยังเป็นสารก่อมะเร็งที่เป็นอันตรายต่อร่างกาย ในช่วงที่ค่าฝุ่นละอองในอากาศของกรุงเทพมหานครสูงเช่นนี้ ขอให้ชาวไทยเชื้อสายจีนรักษาขนบธรรมเนียบประเพณีโดยคำนึงถึงความเหมาะสม         ทั้งนี้ผู้บริโภคที่ไม่ได้รับความเป็นธรรมจากการซื้อสินค้าและบริการ แจ้งที่สายด่วน สคบ. 1166 หรือเว็บไซต์ www.ocpb.go.th หรือ แอปพลิเคชันระบบร้องทุกข์ผู้บริโภค( OCPB Complain Mobile Application)